OpenLLM-France/wikimedia huggingface dataset:
# Joan Vollmer

Joan Vollmer (Loudonville, New York, AEB, 1923ko otsailaren 4a - Mexiko Hiria, Mexiko, 1951ko irailaren 6a) Beat belaunaldiak hasieran izan zuen emakumerik garrantzitsuena izan zen. William Burroughsekin bikote harremana izan zen 1946 eta 1951 artean.

## Biografia
### Ihesa Burroughsekin batera

1950an, Joan Vollmer eta William Burroughs Mexikora iritsi ziren, Burroughsek Louisianan betetzeke zeukan kartzela zigorretik ihesi. Ordurako banantzekotan omen ziren. Vollmer anfetaminak uzten ari zen, alkoholaren “laguntzaz”; Burroughs, aldiz, heroinarik ezean, Benzedrina neurriz kanpo hartzen hasi zen.

### Heriotza

1951ko irailaren 6an, Mexiko Hirian, bikoteak asko edan ondoren, William S. Burroughs idazleak Joan Vollmer emaztea hil zuen buruan tiroa jota. Burroughsek poliziari emandako lehen bertsioaren arabera, festa batean zeudela bikoteak Gilen Tellena egitea erabaki zuen. Sagarraren ordez edalontzi bete whisky jarri omen zuen emaztearen buru gainean. Baleztaren ordez, berriz, 38 kalibreko errebolberra erabili zuen, eta itua jo beharrean Joanen burua zulatu zuen.
Tiroa hain modu zorigaiztokoan huts egiteagatik hamahiru egunez giltzapean egon ondoren, Burroughsek hasierako bertsioa aldatu zuen Bernabé Jurado abokatuaren gomendioz: errebolberra kargatuta zegoen ala ez egiaztatzen ari zela ustekabean egin omen zuen tiro. Familia aberatseko semea izanik, funtzionarioak, abokatuak, lekukoak eta balistika adituak erosi zituen eta, azkenean, ez zuen beste zigorrik bete behar izan emaztea hiltzeagatik.

### Burroughsen adierazpenak heriotzaren inguruan

Burroughsen beraren hitzetan, nolabaiteko etekina atera zion gertaerari: “Joanen heriotzarengatik ez balitz sekula idazle ez nintzatekeela izango ondorioztatu behar izan dut, tamalez (...) Joanen heriotzak inbaditzailearekin, Espiritu Zatarrarekin, harremanetan jarri ninduen, bizi osoko gatazka batean sartu ninduen, eta handik irteteko aukera bakarra idaztea nuen”, 1953an idatzi eta 1985ean argitaratu zuen Queer nobelaren hitzaurrean jaso zuenez.

### Heriotzaren eragina Beat belaunaldian

Brenda Knightek zera idatzi zuen hari buruz The women of the Beat Generation lanean: “Joan Vollmer William Burroughs funtsezkoa izan zen Beat iraultzaren sorreran; izan ere, Beat motorra abiarazi zuen erregaia Joanek ekarri zuen, mezenas zein musa gisa. New Yorken zeukan apartamentua Beat belaunaldia eratzeko funtsezko rola jokatu zuten hainbat pertsonaren bilgune izan zen; (...) oso azkarra eta filosofian nahiz literaturan aditua, Beat idazle nagusien, Allen Ginsberg, Jack Kerouac eta Billen Burroughs adimenari punta atera zion zorroztarria izan zen Joan. Taldeko kide zoliena zen eta haren izaera irmo eta ausartak Beat belaunaldia sentsibilitate berri baterantz bultzatu zuen”.
Leela Ginelle kazetari eta antzerkigilearen hitzetan, Joan Vollmer “Burroughsen historiako oin-ohar xelebre bat besterik ez da orain”.

## Erreferentziak

* 1 2 3 4 5 6 Irazustabarrena, Nagore. (2016-05-15). «Musa hiltzea merezi izan zuen?» Argia CC-BY-SA lizentzia.
* Datuak: Q452819
# Joan XIII.a

Joan edo Joanes XIII.a (Erroma, ? - † ibidem., 972ko irailaren 6a) Eliza Katolikoaren 133. Aita Santua izan zen 965 eta 972 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q181952
* Multimedia: Ioannes XIII / Q181952
# Joan VIII.a

Joan edo Joanes VIII.a (Erroma, ? - † ?, 882ko abenduaren 16a) Eliza Katolikoaren 107. Aita Santua izan zen 872 eta 882 urteen bitartean.
Europar erregeen laguntzarekin sarrazenoak Italiatik botatzea saiatu zuen.

## Ikus gainera

* Joana ama santua

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q170504
* Multimedia: Ioannes VIII / Q170504
# Joan Wallach Scott

Joan Wallach Scott ( Brooklyn, New York, 1941ko abenduaren 18 ) historialaria da. Frantziako zein Amerikako historian aditua, emakumeen historia alorrean ekarpen garrantzitsuak egin ditu.

## Biografia

Joan Wallach Scott, Brooklyn-en (New York) jaio zen. Bere gurasoak Lottie Tannenbaum-en eta Sam Wallach-en, bigarren hezkuntzako irakasleak ziren. Eli Wallach aktorearen (bere aitaren anaia) iloba da. Bere familia judua zen eta aita Poloniako Dolinan jaio zen.
1962an Brandeis Unibertsitatean lizentziatu zen eta Wisconsin-Madison Unibertsitatean doktore titulua lortu zuen 1969an. Harold F. Linder Katedra du Princenton-eko ( New Jersey) Ikerketa Aurreratuen Institutuan (Institute for Advanced Study).

## Generoa: analisirako kategoria

Bere argitalpen aipagarrienen artean, Generoa: kategoria erabilgarria analisi historikoan (Gender: A Useful Category of Historical Analysis) artikulua dago, 1986an argitaratua American Historical Review-n eta generoaren historian funtsezkotzat jotakoa:
| « | Gizonaren eta emakumearen arteko oposizioa problematikoa dela esaten badugu, testuinguruaren arabera definitua eta behin eta berriz eratua, etengabe galdetu behar diogu geure buruari zer dagoen jokoan generoa aipatzen duten ploklametan edo eztabaidetan, beren jarrerak azaltzeko edo justifikatzeko, baina baita generoaren ulermen inplizitua nola aipatzen eta birkokatzen den ere. | » |
| —Joan W. Scott |||
Bere ustez generoa azterketarako kategoria baliagarria da, sexua eta sexu-desberdintasuna ulertzeko moduak historizatzera behartzen gaituelako. "Genero-hizkuntza" · ezin da hiztegietan kodetu, eta haren esanahiak ere ezin dira erraz aurresuposatu edo itzuli. Ez da mugatzen magnitude ezagun batera, maskulinoa edo femeninoa, ar edo emea. Bere esanahi partikularrak dira, hain zuzen ere, aztertzen diren materialetatik atera behar direnak. Generoa esanahi horiek nola ezartzen diren, zer inplikatzen duten eta zer testuingurutan ezartzen diren jakiteko galdera irekia denean, azterketarako kategoria baliagarria izaten jarraitzen du, kritikoa delako.

## Erreferentziak

* ↑ "Sam Wallach (1909 - 2001)". Dreamers & Fighters.
* ↑ Jennifer Scanlon, Shaaron Cosner, American Women Historians, 1700s-1990s: A Biographical Dictionary, Greenwood Press, 1996, p. 201.
* ↑ Bioraphical note, "Princeton awards six honorary degrees", June 5, 2012.
* ↑ Joan W. Scott*, El género: una categoría útil para el análisis histórico'
* ↑ Scott, Joan W.. (1986). «Gender: A Useful Category of Historical Analysis» The American Historical Review 91 (5): 1053–1075. doi:10.2307/1864376. ISSN 0002-8762. (Noiz kontsultatua: 2020-10-26).
* ↑ (Gaztelaniaz) Scott, Joan W.. (2011). «Género: ¿Todavía una categoría útil para el análisis?» La Manzana de la Discordia 6 (1): 95–101. doi:10.25100/lamanzanadeladiscordia.v6i1.1514. ISSN 2500-6738. (Noiz kontsultatua: 2020-10-26).

## Ikus, gainera

* Ugalketa lana
* Emakumea
* Feminismoa
* Genero ikasketak
* Euskal Herriko mugimendu feminista

## Kanpo estekak

* Joan Scott. “El anti – intelectualismo es simplemente poderoso” (Bideoa, 2017, EN, azpititutuluak ES))
* Datuak: Q291798
* Multimedia: Joan Wallach Scott / Q291798
# Joan X.a

Joan edo Joanes X.a (Borgo Tossignano, ? - Erroma, 928) Eliza Katolikoko 122. aita santua izan zen 914 eta 928 bitartean.
Pornokrazia deritzon garaiko laugarren aita santua, bere aurreko hirurak bezala Teofilakto I.a erromatar senatariaren, honen emazte Teodoraren eta bien alaba zen Maroziaren eraginez aukeratua izan zen.
Diakonotza Bolognan amaitu ondoren Ravenako artzapezpikuaren fiskala izan zen, 905ean Sergio III.a aita santuak Bolognako gotzain eta Ravenako artzapezpiku izendatzeko, bere babesleei esker aita santu izendatua izan zen arte.
Bere aukeraketa erromatar aristokraziak babestu zuen arren Joan X.a ezin daiteke aita santu txotxongilo bat izan zenik esan, nobleziaren gaineko bere boterea erabili baitzuen.
Bere aitasantualdia musulmanek italiar kostaldeei eginiko erasoen okertzearekin hasten da hauek Sizilian zituzten baseetatik abiatuta. Eraso hauek amaiarazteko printze italiar ezberdinen koalizio bat lortzen du, horien artean Maroziaren senarra zen Alberiko I.a Spoletokoa, Landulfo Beneventokoa eta Italiako errege zen Berengario Friulikoa zeudelarik, azken hau enpresa horretara 915ean Germaniako Erromatar Inperio Santuko enperadore bezala 915ean koroatua izanaren bidez erakarria izan zelarik.
915ean aita santu bat historian lehen aldiz jarri zen armada baten buru, Gariglianoko guduan musulmanak behin betiko garaituz.
924an Berengario erahila izan zen eta Inperio Santuko enperadoreen artean Karlomagnoren azkenengo ondorengoa izango zen. Inperio horretako enperadore kargua hutsik geratuko zen 962an Oton I.a tronuratu arte.
Berengarioren heriotzak Italiako tronua ere hutsik utzi zuen. Joan X.a aita santuak tronu horretan oinordeko bezala Hugo Proventzakoa babestea erabaki zuen, honen ondorioz Maroziari aurre egin behar izan ziolarik, nork bere bigarren senarra zen Guido Toskanakoarik Erromara armada baten buru joatea, aita santua kargutik kendu eta kartzelatzea agindu zion.
Joan X.a kartzelan hil zen 928an.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q227976
* Multimedia: Ioannes X / Q227976
# Joan XI.a

Joan edo Joanes XI.a (Erroma, 910 - † ibidem., 935eko abendua) Eliza Katolikoaren 125. Aita Santua izan zen 931 eta 935 urteen bitartean.
Oso gazte bilakatu aita santu, ama Marozia orduko Erromako andreetako bat zuen. Aita, berriz, Liber Pontificalisen arabera, Sergio III.a izan zuen.

## Erreferentziak

* ↑ Euskaltzaindia. 129. araua: Aita santuen izenak. .

## Kanpo estekak

* Datuak: Q181959
* Multimedia: Ioannes XI / Q181959
# Joan VIII.a Paleologo

Joan VIII.a Paleologo (grezieraz: Ίωάννης Η' Παλαιολόγος; Konstantinopla, 1392ko abenduaren 18a - ib., 1448ko urriaren 31) Bizantzioko enperadorea 1425-1448 urteetan izan zen. Emanuel II.aren seme nagusia zen, eta anaiekin batera gobernatu zuen. Turkiarrek Tesalonika konkistatu zutenean, mendebalera jo zuen laguntza bila, eta Eugenio IV.a Aita Santuarekin hitzartu zuen Erromako eta Greziako eliza kristauen batasuna, Erromako Aita Santuen mendean (Ferrara-Florentziako kontzilioa, 1439), laguntza militarraren truke. Jaso zuen laguntza guztiz urria izan zen, eta Greziako herriak, fraide ortodoxoek xaxatuta, ez zuen inola ere batasun hori onartu. Gurutzatuek izugarrizko porrota izan zuten Varna hirian turkiarren aurka 1444. urtean, eta Bizantzioko Inperioa Konstantinoplako hiria baizik ez zen izan, hurrengo urteetan erabat suntsitu zen arte (1453). Konstantino XI.a, Joan VIII.aren ondorengoa, izan zen Bizantzioko azken enperadorea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren 179. araua: Bizantziar Inperioko pertsona-izenak, euskaltzaindia.eus
* Datuak: Q37062
* Multimedia: Ioannes VIII Palaiologos / Q37062
# Joan Violet Robinson

Joan Violet Robinson (Camberley, Surrey, Ingalaterra, Erresuma Batua, 1903ko urriaren 31 – Cambridge, Ingalaterra, Erresuma Batua, 1983ko abuztuaren 5a) ekonomialaria izan zen. Keynesen ekonomia-teoriaren garapenean eta zabalkundean eman zituen urteak.

## Bizitza

Cambridgeko Unibertsitatean egin zituen ikasketak, eta bertan aritu zen irakasle-lanetan, 1931tik eta 1971ra. 1926. urtean, Ekonomiako Cambridgeko Eskolako ekonomialaria zen Austin Robinsonekin ezkondu zen. Begirune handia lortu zuen 1933. urtean argitaratu zuen The Economics of Imperfect Competition idatziarekin; bertan, besteak beste, baliabideen banaketa eta esleipena aztertu zituen, ustiakuntzaren kontzeptuarekin lotuz.
1930. urte inguruan, Cambridgen Keynesen ekonomia-teoria iraultzailearen gainean izan zen eztabaidan parte hartu zuen. Keynes bere adiskide minaren ekonomia-teoria irakasteaz gainera, liburu asko idatzi zituen, horietako asko ekonomia-gaietan aditu ez direnentzat ekonomiaren hastapen- eta gida-liburuak. 1940. urte aldera, ordea, Keynesen teoria bere ikuspuntutik garatzen hasi zen, zenbait ideia marxista erabiliz; hala idatzi zituen, besteak beste: An Essay on Marxian Economics (1942) eta Marx, Marshall, and Keynes (1955). Robinsonen ikuspuntu ez-ortodoxoak eta sistema ez-kapitalistei zien sinpatiak eman zuten zeresanik Ekonomiako Cambridgeko Eskolan. Idatzi zituen obren artean aipagarriak dira, besteak beste: The Acumulation of Capital (1956), Economic Philosophy (1936), Introduction to Modern Economics (1973), eta bost aletan atera zuen Collected Economics Papers (1951-79).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q234793
* Multimedia: Joan Robinson / Q234793
# Igor Oka

Igor Oka Pulido (Basauri, Bizkaia, 1981ko maiatzaren 7a) euskal herritar futbol entrenatzailea da.

## Kirol ibilbidea

* Levante Gazteak (2011-2016)
* Atletico Madril Gazteak (2016-2017)
* Alaves Gazteak (2017)
* Alaves B (2017-2019)
* Atlético San Luis Sub20 (2019)
* Atlético San Luis 2.entrenatzailea (2020)
* Sestao River (2020-2021)
* Emelec 2.entrenatzailea (2021)
* Independiente del Valle Harrobiko zuzendari (2022)
* Independiente Juniors (2022)
* Universidad Católica (2023-Egun)

## Kanpo estekak

* Datuak: Q115487074
# Igor Paskual

Igor Paskual del Valle (Donostia, 1975eko abenduaren 13a) gipuzkoar jatorriko asturiar gitarra-jotzailea da. Loquillorekin batera, rock doinuak jotzen ditu.

## Diskografia
### Babylon Chat

* Sex Shop 1997 (Boomerang)
* Hotel Adicción 2000 (Avispa Music)
* Bailando con Brando 2001 (Avispa Music)

### Loquillo y Los Trogloditas

* Arte y Ensayo 2004 (DRO East West)

### Loquillo

* Balmoral 2008 (Warner Music)
* La nave de los locos 2012 (DRO East West)
* El creyente (Directo) 2014 (Warner Music)
* Código Rocker (Nu Nilesekin batera) 2015 (Warner Music)
* Viento del Este 2016 (Warner Music)
* Salud y Rock'n'Roll (Directo) 2016 (Warner Music)

### Igor Paskual

* Equilibrio Inestable 2011 (Pop Up Musica)
* Tierra Firme 2015 (Dro/Warner)
* Datuak: Q18784083
# Igor Salutregi

Igor Salutregi Gabiola (Gernika, Bizkaia, 1988ko uztailaren 12a) Euskal Herritar futbolari ohia da. Eskuin hegalean aritzen zen.

## Estatistikak

2019eko maiatzak 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Baskonia | 3. | 2006/07 | 32 | 4 | - | - | - | - | - | - | - | - | 32 | 4 |
| Baskonia | 3. | 2007/08 | 37 | 10 | - | - | - | - | - | - | - | - | 37 | 10 |
| Baskonia | Denera | Denera | 69 | 14 | - | - | - | - | - | - | - | - | 69 | 14 |
| Bilbao Athletic | 2.B | 2008/09 | 18 | 1 | - | - | - | - | - | - | - | - | 18 | 1 |
| Bilbao Athletic | Denera | Denera | 18 | 1 | - | - | - | - | - | - | - | - | 18 | 1 |
| Gernika | 3. | 2009/10 | 26 | 3 | - | - | - | - | - | - | - | - | 26 | 3 |
| Gernika | 3. | 2010/11 | 24 | 3 | - | - | - | - | - | - | - | - | 24 | 3 |
| Gernika | 3. | 2011/12 | 36 | 4 | - | - | - | - | - | - | - | - | 36 | 4 |
| Gernika | 3. | 2012/13 | 32 | 1 | - | - | - | - | - | - | - | - | 32 | 1 |
| Gernika | Denera | Denera | 118 | 1 | - | - | - | - | - | - | - | - | 118 | 11 |
| Portugalete | 3. | 2013/14 | 35 | 3 | - | - | - | - | - | - | - | - | 35 | 3 |
| Portugalete | Denera | Denera | 35 | 3 | - | - | - | - | - | - | - | - | 35 | 3 |
| Gernika | 3. | 2014/15 | 24 | 5 | - | - | - | - | - | - | - | - | 24 | 5 |
| Gernika | 2.B | 2015/16 | 26 | 0 | - | - | - | - | - | - | - | - | 26 | 0 |
| Gernika | Denera | Denera | 50 | 5 | - | - | - | - | - | - | - | - | 50 | 5 |
| Spartans | LL | 2016/17 | - | - | - | - | - | - | - | - | - | - | - | - |
| Spartans | Denera | Denera | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 290 | 34 | - | - | - | - | - | - | - | - | 290 | 34 |

## Kanpo estekak

* Fitxa: Athletic Club
* Datuak: Q23907881
# Igor San Juan

    Artikulu hau Igor San Juan López de Armentiari buruzkoa da; beste esanahietarako, ikus «Armentia (argipena)».
Igor San Juan López de Armentia (Aretxabaleta, Gipuzkoa, 1970 - ) euskal abeslari bakarlaria da.

## Ibilbidea

Betidanik ibili da gitarra eskuan abestiak konposatzen. Debagoieneko Danbaka lehiaketan parte hartu izan zuen eta Imanol Cover Lehiaketara ere aukeztu zen "Ausencia" abestiarekin.
2016ko abenduan bere lehenengo diska kaleratu du, Izarrik gabeko zerua. Talde batek lagunduta grabatu du diska, Musikenetik ateratako Juan Sebastian Vazquez (pianoa), Aaron Castrillo (bateria) eta Txutxi Garcia (kontrabaxua), eta hauetaz gain lagunak dituen Andoni Arana eta Asier Crespo gitarristek eta Mikel Azkarate saxofoi jotzaileak.

## Diskografia

* Izarrik gabeko zerua (2016, autoekoizpena).

## Erreferentziak

* ↑ Izarrik gabeko zerua — Gaztelupeko Hotsak. (Noiz kontsultatua: 2017-02-21).
* Datuak: Q30149750
# Igor Oistrakh

Igor Davidovitx Oistrakh (errusieraz: И́горь Дави́дович О́йстрах; ukraineraz: Ігор Давидович Ойстрах; Odesa, 1931ko apirilaren 17a - Mosku, 2021eko abuztuaren 14a) ukrainar biolin-jotzailea izan zen.
David Oistrakh biolinistaren semea izan zen. Aitarekin biolina jotzen ikasi zuen eta hamabi urterekin Moskuko Musika Eskola Nagusian sartu zen. Bere lehen kontzertua 1948an eman zuen eta 1949an Budapesteko Nazioarteko Biolin Lehiaketa irabazi zuen eta Moskuko Txaikovski Kontserbatorioan sartu zen. Ondoren, irakasle izan zen Moskuko eta Bruselako kontserbatorioetan.

## Kanpo estekak

* Datuak: Q538219
* Multimedia: Igor Oistrach / Q538219
# Igor Rakočević

Igor Rakočević (serbieraz: Игор Ракочевић; Belgrad, Serbia, 1978ko martxoaren 29 - ) saskibaloi jokalari ohi serbiarra da. Rakočevićek base edo eskolta bezala jokatu zezakeen, batez ere bigarren postu horretan. Izan ere, nabarmentzekoa zen saskiratzeko zuen erraztasuna zela eta. Are gehiago, Saski Baskoniaren zaleek Rakocevic izendatu zuten taldeko inoizko eskoltarik onentzat. 3 urtez jokatu zuen Gasteizko taldean.
FR Jugoslavia selekzioarekin, urrezko dominak lortu zituen 2001ean EuroBasketen eta 2002an Munduko Saskibaloi Txapelketan.
Gaur egun Serbiako Saskibaloi Federazioaren presidenteordea da, gizonezkoen adarrean.

## Taldeak

* Izar Gorria (1995–2000): YUBA liga
* Budućnost Podgorica (2000–2002): YUBA liga
* Minnesota Timberwolves (2002–2003): NBA liga
* Izar Gorria (2003–2004): YUBA liga
* Pamesa Valentzia (2004–2005): ACB liga
* Real Madril (2005–2006): ACB liga
* Saski Baskonia (2006–2009): ACB liga
* Efes Pilsen 2009–2011): Beko Liga
* Montepaschi Siena (2011-12): Lega
* Izar Gorria (2012-13): KLS.

## Palmaresa

* Eurobasket 2001 Urrezko domina (Jugoslaviako saskibaloi selekzioa).
* 2002ko FIBA Mundu Txapelketa Urrezko domina (Jugoslaviako selekzioa).
* ACB liga txapelduna (Saski Baskonia): 2008.
* Italiako Lega txapelduna (Montepaschi Siena): 2012.
* Espainiako Superkopan txapelduna (Saski Baskonia): 2006, 2007 eta 2008.
* Turkiako Superkopan txapelduna (Efes Pilsen): 2009 eta 2010.
* Yuba Ligan txapelduna 1998an eta urte hartan bertan Korać Kopan txapeldunordea (Izar Gorria).

## Sariak

* 2006-2007ko Euroligaren Alphonso Ford Trophy (saskiratzaile nagusiena)
* 2009 eta 2011an berriro irabazi zuen Alphonso Ford saria.
* 2009an Euroliga eta Espainiako Ligaren talde onenaren kidea. Saskiratzaile onena izan zen ACBn urte hartan.

## Ikus, gainera

* NBAko jokalari europarren zerrenda

## Kanpo estekak

* (Ingelesez)Jokalariaren fitxa Euroligaren webgunean.
* "Nire bizitzako azken egunera arte gogoratuko dut Baskonian bizitakoa" (Berria, 2020/05/02).
* Datuak: Q380015
* Multimedia: Igor Rakočević / Q380015
# Igor Rezola

Igor Rezola (Itsasondo, Gipuzkoa, 1974) euskal graffitigilea da, Dizebi izenaz ezagunagoa.
Hasieran sinadurak edo "tag"-ak egiten zituen, baina 1998ko udan hasi zen beste estilo bateko graffitiak margotzen. Lehen lana gazteen lokala margotzea izan zen, eta aldizkari batean agertzen zen irudirik "politena" kopiatu zuten. Handik aurrera letra soilak margotzetik, aurpegiak margotzera igaro zen.
I love my work kolektiboko kidea da.

## Lanak

Goierriko herrietako hormetan hasi zen bere lanak ezagutzera ematen, baina pixkanaka Gipuzkoan zehar zabaltzen joan zen, baita Euskal Herriko beste hainbat txokoetan ere.
2011n Errusian izan zen bira artistiko bat egiten, San Petersburgen, “Gora mugak!” izeneko erakusketarekin; eta Moskuko nazioarteko topaketa batean ekintza bat egin zuen.

## Kanpo estekak

* Webgune pertsonala
* Argazki galeria, Flickr-en
* Datuak: Q12259482
# Jon Sudupe

Jon Sudupe Martija (Azkoitia, Gipuzkoa, 1947) euskal idazlea da. Filosofia eta Hezkuntzan lizentziaduna da, eta irakaskuntza eta literaturgintza uztartzen ditu, saiakera landuz. Lan hauek argitaratu ditu: 1983an Mikel Zarate saiakera saria eskuratu zuen Karl Marx. Teoria eta Politika;. 1990ean Irun Hiria saria eskuratu zuen Modernitatearen alde; 1994an Pedro Axular saria eskuratu zuen Ilustrazioaren kriseilupean: Argi berri bila Frankfurten; 1996an Irun Hiria eskuratu zuen Muniberen arreba: Euskaltasuna eta Modernitatea saiakera, Gutun filosofikoak (1995) eta Euskaldunak, liberalak eta komunitatezaleak (1999).

## Lanak
### Saiakera

* Marx (1818-1883). Teoria eta Politika (1984, BAK)
* Modernitatearen alde (1991, Kutxa)
* Ilustrazioaren kriseilupean (1994, Alberdania)
* Muniberen ametsa: Euskaltasuna eta modernitatea (1997, Kutxa Fundazioa)
* Euskaldunak, liberalak eta komunitatezaleak (1999, BBK - Euskaltzaindia)
* Kant eta uso arina (2004, Bilboko Udala)
* Hizkuntza ados jartzeko da (2009)
* Sapere aude! Erlijiotik etikara (2011)
* Oi Europa! (2012, EHU)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) «Sudupe Martija, Jon» Auñamendi Eusko Entziklopedia. (Noiz kontsultatua: 2018-05-30).

## Kanpo loturak

* «Jon Sudupe», Literaturaren Zubitegia.
* «Jon Sudupe», Alberdania argitaletxearen webgunea.
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260537